বড়দিন কোন-কোন ছবি হল কাঁপাবে? তালিকায় কারা কারা জায়গা করে নিল?

কলকাতা: উৎসবের মরশুমে একগুচ্ছ বাংলা ছবি মুক্তি পাওয়া এ চেনা ছবি। বাঙালির বারো মাসে তেরো পার্বণ। আর সেই পার্বণগুলির মধ্যে মোট ছ’টি পার্বণে বাংলা ছবি (Release Bengali Films) মুক্তির রমরমা থাকে। সামনেই বড়দিন। আর এই বড়দিনের মরশুমে একসঙ্গে একগুচ্ছ বাংলা ছবি মুক্তির পাবে। সেই সঙ্গে মুক্তি পাবে বেশকিছু হিন্দি ছবিও (Release Hindi Films)।

দুর্গাপুজোতে বাংলা ছবির শো পাওয়া নিয়ে বিস্তর লড়াই হয়েছে। এবার রাজ্য সরকারের তৈরি করে দেওয়া স্ত্রিনিং কমিটি ঠিক করে দিল, উত্‍সবের মরসুমে তিনটের বেশি বাংলা ছবি মুক্তি পাবে না। স্ক্রিনিং কমিটির বৈঠকে সারা বছর কখন কোন বাংলা ছবি আসবে, তা নিয়ে প্রাথমিক পর্যায়ের আলোচনা হয়েছে। দশটা ছুটির মরসুমে বাংলা ছবি আসবেই, তা ঠিক হয়েছে। বড়দিনে তিনটে বাংলা ছবি আসছে। এই তিন ছবিকে হলিউডের ছবি ছাড়াও লড়াই করতে হবে ‘আলফা’-র সঙ্গে। যশরাজ ফিল্মস-এর প্রযোজনায় আলিয়া ভাট এই ছবির প্রধান মুখ। বড়দিনের পর ২৩ জানুয়ারি তিনটে ছবি মুক্তি পাচ্ছে। এই তারিখে সানি দেওল-বরুণ ধাওয়ান অভিনীত ‘বর্ডার টু’ ছবিটা মুক্তি পাবে। মার্চ মাসের ২০ তারিখ তিনটে হিন্দি ছবির আসার কথা। আছে ‘লাভ অ্যান্ড ওয়ার’। তার সঙ্গে আছে শাহরুখ খান-দীপিকা পাড়ুকোনের ছবি ‘কিং’।

আরও পড়ুন: মৌনী রায়ের রেস্তরাঁয় খাবারের দাম কত জানেন?

এপ্রিলের পর থেকে কখন কোন বড় বিনিয়োগের হিন্দি ছবি মুক্তি পাবে, তা এখনও ঠিক হয়নি। তবে অক্টোবরের গোড়ায় রয়েছে ‘দৃশ্যম থ্রি’। নভেম্বর মাসের ৬ তারিখে মুক্তি পাবে ‘রামায়ণ ১’। আগামী বছর বড়দিনে আসছে ‘শক্তি শালিনী’। সূত্রের খবর, পয়লা বৈশাখ, গরমের ছুটি, ঈদ, দুর্গাপুজোতে এসভিএফ (SVF)-এর ছবি আসতে পারে। বড়দিনে রাণা সরকার, নিশপাল সিং (Nispal Singh) আর অতনু রায়চৌধুরীর (Atanu Raychaudhuri) ছবি আসতে পারে। রাণা সরকার একটা ছবি আনবেন গরমের ছুটিতেও। ২৩ জানুয়ারি আসছে উইন্ডোজ-এর ছবি। গরমের ছুটি আর পুজোতে উইন্ডোজের ছবি আসতে পারে। সৃজিত মুখোপাধ‍্যায়ের পরিচালনায় ‘উইঙ্কল টুইঙ্কল’ আসতে পারে পুজোতে। জিতের ‘কেউ বলে বিপ্লবী, কেউ বলে ডাকাত’ ১৫ অগস্ট মুক্তি পেতে পারে বলে প্রাথমিক পর্যায়ে আলেচনা হয়েছে। অতনু রায়চৌধুরী বড়দিনে যে ছবি আনবেন, তাতে দেব থাকবেন কিনা, সে ঘোষণা হয়নি।

অন্য খবর দেখুন